burgasdotpro/wikipedia huggingface dataset:
Politický režim

Politický režim spolu s formou vlády určuje formu štátu.
Týmto pojmom sa označujú metódy vládnutia, čiže spôsob ako sa štátna moc vykonáva.
Politický režim má svoj obsah – patrí sem regulácia - právneho postavenia človeka a občana - organizovaných záujmov spoločnosti.
Demokratický politický režim aplikuje vládne právo, uskutočňuje sa v právnom štáte, štátna moc ochraňuje práva občanov.
Nedemokratický politický režim je opak demokratického. Jeho charakteristickým znakom je bezprávie. Bezprávie je stav spoločnosti, ak:
Bezprávie – zákonné – obmedzenie, pozastavenie či zákaz ĽP
Nezákonné – formálne deklarovanie ĽP, ktoré však štátna moc porušuje
Policajný štát je štát, kde prevahu má štátna správa, polícia
Totalitný štát je systém vládnutia vo fašistickom štáte (názor pravice i ľavice)
a v období diktatúry proletariátu v socialistickom štáte (názor pravice)
Štát sa stáva totalitným vtedy, ak právny systém a mocenské orgány potláčajú politické, občianske,sociálne, hospodárske a iné práva.
Franchising

Franchising (angl.) [vyslov: frenčajzing] je marketingový odbytový systém, v rámci ktorého jedna strana (tzv. poskytovateľ franchisingu, poskytovateľ franšízy, franchise-poskytovateľ, franchisor) poskytuje druhej, od nej inak spravidla právne a finančne nezávislej, strane (tzv. prijímateľ/nadobúdateľ franchisingu, prijímateľ/nadobúdateľ franšízy, franchise-odberateľ, franchisista, franchisee) za priamu alebo nepriamu odplatu právo využívať súbor (balík) práv priemyselného a duševného vlastníctva (tzv. franšíza, franchise) s cieľom výroby a/alebo marketingu určitého druhu tovaru a/alebo služieb a /alebo technológií. Poskytovateľ a prijímateľ franchisingu v rámci franchisingu spravidla úzko a trvalo spolupracujú.
Za prvý prípad franchisingu sa považuje výroba šijacích strojov Singer. Na prelome 19. a 20. storočia týmto spôsobom vznikala sieť amerických benzínových čerpacích staníc. Tento systém používajú najmä hotely, motely a všetky typy reštaurácií (McDonald’s, Subway, KFC). Dovoľuje totiž podnikať v danom odbore bez počiatočných znalostí, bez dlhého získavania skúsenosti a praxe, znižuje riziko. Dovoľuje používať obchodné meno poskytovateľa franchisingu a jeho ochranné známky, prevádzkový systém a postupy, chránené receptúry a stratégiu marketingu.
V pohostinstve poskytovateľ franchisingu poskytuje prijímateľovi franchisingu hlavne:
Ricardo Mello

Ricardo Mello (* 21. december 1980, Campinas, Brazília) je brazílsky profesionálny tenista. Počas svojej kariéry vyhral 1 turnaj ATP v dvojhre.
Michael Ryderstedt

Michael Ryderstedt (* 12. november 1984, Štokholm, Švédsko) je súčasný švédsky profesionálny tenista.
Živena

Živena môže byť:
Združenie rozvoja cestovného ruchu Čierna hora

V roku 1989 starostovia dedín z povodia Svinky a Sopotnice si už v roku 1989 založili Združenie rozvoja cestovného ruchu Čierna hora. 
Do združenia patria obce Bajerov, Brežany, Bzenov, Janov, Klenov, Kvačany, Ľubovec, Miklušovce, Radatice, Rokycany, Sedlice, Suchá Dolina, Žipov. Za sídlo združenia bola zvolená obec Bzenov. Názov mikroregiónu vychádza od pomenovania dominantného pohoria Šarišskej vrchoviny s pohorím Čierna hora. Toto pohorie môžeme rozdeliť ešte na podcelky Roháčka, Bujanovské vrchy, Pokryvy, Sopotnické vrchy a Hornádske Predhorie. Čierna hora leží na rozhraní Šariša a Spiša na východnom Slovensku.
Skejtbord

Skejtbord (iné názvy: skateboard, hovorovo: skejt; ) je doska (najčastejšie drevená lepená z kanadského javora) a so štyrmi kolieskami na spodnej strane, ktorá slúži na jazdu postojačky po tvrdom hladkom povrchu (teda na skejtbording alebo skejt). 
Jednotlivé skejtbordy sa líšia veľkosťou (7 - 8,5 palcov), tvarom a materiálom, z ktorého sú vyrobené. Skejtbordovanie sa rozdeľuje do troch hlavných kategórií:
Žiabronôžky

Žiabronôžky (lat. "Anostraca") je rad vodných kôrovcov. Rody z tohto radu, pokiaľ vôbec majú slovenské meno (t.j. najmä rody Artemia, Branchinecta, Branchipus, Chirocephalus, Pristicephalus, Streptocephalus, Siphonophanes a Tanymastix) sa po slovensky nazývajú žiabronôžka.
Charakteristika.
Ide o veľmi primitívne kôrovce, ktorých telo je zložené z ešte málo diferencovaných somitov. Kutikula je mäkká, neobsahuje takmer žiadny CaCO3. Hlava, ktorá nezrastá so žiadnym hrudným somitom, má ešte naznačenú segmentáciu – je prítomný šev medzi neurocephalonom a gnathocephalonom, a niekedy i šev oddeľujúci mandibulárny segment od ostatnej hlavy! Na hlave je rudimentálne naupliové očko, žložené oči na stopkách, druhotne nečlánkované nitkovité tykadielka a tykadlá, ktoré sú silné, u samíc jednočlánkové a u samcov dvojčlánkové, klieštikovité. Tykadlá samcov slúžia na prichytenie samice pri kopulácii. Mandibuly sú silné, no 2 páry maxíl sú zakrpatené. Hrudné nôžky sú veľmi blízke parapódiám – majú jediný kĺb a sú napínané tlakom hemolymfy! Veľkú primitívnosť žiabronôžok potvrdzuje i fakt, že ich nôžky sú funkčne nediferencované, podobne ako u Polychaeta – slúžia na pohyb, dýchanie, filtrovanie planktónnej potravy z vody, a sú na nich aj zmyslové senzily.
Príklady u nás známych druhov sú žiabronôžka soľná ("Artemia salina"), žiabronôžka severská ("Branchinecta paludosa"), žiabronôžka letná ("Branchipus schaefferi"), žiabronôžka slovenská ("Chirocephalus slovacicus") a žiabronôžka panónska ("Pristicephalus carnuntanus").
Schodisko

Schodisko alebo schodište je vnútorný komunikačný priestor, v ktorom sú umiestnené schody. Spravidla býva ohraničené po stranách stenami a čelne obvodovou stenou. Zhora môže byť schodiskový priestor ohraničený stropom, svetlíkom alebo povalovým uzáverom. 
Schodisko je stavebná konštrukcia slúžiaca na prekonávanie výškových rozdielov jednotlivých úrovni podláh. Základné rozdelenie podľa umiestnenia: vonkajšie vnútorné, terénne. 
Delenie.
Podľa umiestnenia:
Podľa funkcie:
Podľa zmyslu výstupu: 
Podľa tvaru ramien rozdeľujeme schodiska na: 
Podľa podopretia na jednom konci stupňov
Podľa počtu ramien: 
Podľa materiálu : 
Osvetlenie schodiska sa zabezpečuje umelo (pomocou elektrického svetelného zdroja) alebo prírodným svetlom pomocou svetlíkov a stien zo sklobetónu. 
Schody.
Schody tvorí schodiskový stupeň (základný prvok) a schodiskové rameno (minimálne 3 stupne). Medzi schodiskovými ramenami sa nachádza tzv. odpočívadlo alebo podesta. Jednoduché dvojramenné schodisko sa skladá z nástupného ramena, podesty a výstupného ramena. Schodiskový stupeň tvoria dve plochy, "nástupnica" – našlapná plocha a "podstupnica" zvislá plocha.
Časti schodiska.
Základným termínom, ktorý označuje celý komunikačný priestor schodiska je schodiskový priestor. Schodiskové steny ohraničujú schodiskový priestor po obvode. Schodiskové rameno je šikmá plošná konštrukcia, ktorá má minimálne tri stupne a spája dva rozličné výškové body. Rameno stúpajúce z podlažia sa nazýva nástupné a rameno klesajúce z podlažia je výstupné (ostatné sa nazývajú medziľahlé, napr. pri trojramennom schodisku). Niekedy rameno podopiera nosník, ktorý sa nazýva schodnica.
Plošné vodorovné konštrukcie, ktoré umožňujú prechod a spojenie jednotlivých ramien na spoločnej úrovni sa nazývajú podesty (odpočívadlá). Delia sa na podlažné (na úrovni stropnej konštrukcie) a medzipodlažné (umiestnené medzi hlavnými odpočívadlami). Voľný priestor medzi schodiskovými ramenami nazývame zrkadlo. Vo výškových objektoch sa v tejto časti môže nachádzať výťah.
Normy schodiskových stupňov.
Výška a šírka stupňa sa vypočíta zo vzťahu: (2 x výška) + šírka = 630.
Číslo 630 predstavuje dĺžku kroku bežného človeka .
Franšíza

Franšíza môže byť:
Franchise [frenčajz] alebo franšíza alebo zriedkavo frančíza môže byť:
Ivana Lisjaková

Ivana Lisjaková (* 17. marec 1987, Čakovec, Chorvátsko) je súčasná chorvátska profesionálna tenistka.
Unix File System

Unix File System (UFS) je súborový systém, ktorý používajú mnohé verzie operačného systému Unix. Nazýva sa tiež Berkeley Fast File System (FFS). Používajú ho aj systémy založené na BSD.
Arkier

Arkier je druh previsnutej nosnej konštrukcie podobnej nosnej konštrukcii balkóna. Vystupuje na priečelí alebo na rohu budovy. Je vytvorený ako uzavretá časť obytného domu, ktorá rozširuje jeho vnútorný priestor a môže mať aj niekoľko podlaží. Vyvinul sa z priestoru pre oltár v hradných kaplnkách, keďže cirkev zakazovala, aby nad oltárom boli umiestnené obytné miestnosti. Arkier bol obľúbený prvok hlavne v dobe neskorej gotiky, renesancie a neobaroka.
Balkón (fasáda)

Balkón je horizontálna previsnutá nosná konštrukcia ohraničená zábradlím alebo murivom. Je súčasťou budovy a vystupuje na priečelí budovy (je predsadený pred objekt a nie je chránený pred poveternostnými vplyvmi). Širka je od 900 do a pozostáva z nosnej konštrukcie, podlahovej konštrukcie a zábradlia.
Balkónová konštrukcia je značne namáhaná a preto musí byť dôkladne zapustená a previazaná s nosnou konštrukciou budovy (zväčša stropnou doskou). Balkóny môžu byť podľa použitého materiálu drevené, kamenné, oceľové, betónové (monolitické – prefabrikované).
Balkón s interiérom budovy prepájajú balkónové dvere. Balkónové dvere sú vyrábané z rovnakých profilov ako okenné rámy a otvárajú sa smerom dnu. 
Literatúra.
Chrobák V.: "Staviteľské konštrukcie I", Slovenské vydavateľstvo technickej literatúry, Bratislava 1964
Balkón

Balkón môže byť:
Odpojovač

Odpojovače sa používajú na zapínanie a vypínanie elektrických obvodov bez zaťaženia a na viditeľné odpojenie elektrických zariadení od napätia. Zaraďujú sa ako vypínače VN, VVN, ZVN.
Podľa konštrukčného vyhotovenia sa rozoznávajú odpojovače:
Sic

Sic je latinské slovo, ktoré znamená "takto", "tak" alebo "práve tak". Pri písaní sa dáva do zátvoriek a obyčajne sa píše kurzívou, čo znamená, že nesprávny alebo neobvyklý pravopis, fráza, interpunkcia alebo iný predchádzajúci jav je doslovná interpretácia citovaného originálu a nie je to chyba prepisu.
Môže sa použiť, aby sa ukázalo, že neobyčajné alebo archaické slovo je napísané presne, alebo aby zvýraznilo chybu, často s cieľom zosmiešniť alebo ironizovať.
Odpínač

Odpínač je komponentom elektrickej siete, ktorý slúži na viditeľné rozpojenie elektrického obvodu alebo viditeľné odpojenie elektrického zariadenia od elektrického napájania v stave, keď boli tieto už predtým odpojené vypínačom. Ide o bezpečnostnú funkciu pri práci na vypnutom (odpojenom) elektrickom zariadení. 
Odpínače sú spínače, ktoré sú schopné vypínať a zapínať prúdy do hodnoty nominálneho prúdu. Nie sú však schopné vypínať skratové prúdy a v zapnutom stave ich nemusia prenášať bez poškodenia. Ak má odpínač predradenú výkonovú poistku, odpínač vypína menovité prúdy a poistka skratové prúdy.
Kvalifikácia na Majstrovstvá sveta vo futbale 2010 – Európa – Skupina 5

V 5. kvalifikačnej skupine o postup na Majstrovstvá sveta vo futbale 2010 hrajú proti sebe , , , , a . Každý hra proti každému dvakrát, t. j. jeden zápas na domácom štadióne a druhý na súperovom.
Pohár federácie 2009 (Euroafrická zóna)

Euroafrická zóna je jedna z troch regionálnych súťaží Pohára federácií.
Skupina I.
Pätnásť tímov rozdelených do troch štvorčlenných a jednej trojčlennej skupiny. Víťazi skupín bojujú o dve postupové miesta do baráže o postup do Druhej svetovej skupiny. Posledné tímy klesajú do 2. skupiny Euroafrickej zóny.
Tímy:                             
Skupina II.
Sedem tímov je rozdelených do jednej trojčlennej a jednej štvorčlennej skupiny. O dve postupové miesta budú bojovať víťazi skupín proti druhým z druhej skupiny. Tretí zo skupín budú bojovať o udržanie sa a porazený so štvrtým klesajú do Skupiny III Euroafrickej zóny.
Tímy:             
Skupina III.
15 tímov bude rozdelených do troch štvorčlenných a jednej trojčlennej skupiny. Víťazi skupín bojujú proti porazeným zo skupín.
Tímy:                         Čierna hora
Preparátor

Preparátor - je vysoko odborne kvalifikovaný pracovník, ktorý zabezpečuje zložité preparátorské činnosti. Podobné označenie pre toto povolanie sa niekedy používa i tzv. umelecký konzervátor. 
Táto profesia vyžaduje istý stupeň umeleckých dispozícií pracovníka, značné kúltúrne vedomosti, ale i odbornú zručnosť. V rámci tejto pozície sú kladené vysoké požiadavky na zručnosť, cit, rozlišovanie farieb a farebných odtieňov, rozsah zrakového poľa, priestorové videnie a predstavivosť, rozlišovanie nerovností povrchu, rozlišovanie tvaru predmetov, koncentráciu pozornosti, konštrukčnú a priestorovú predstavivosť, samostatné myslenie, flexibilitu, presnosť, precíznosť a odolnosť voči senzorickej záťaži. Ďalej sa objavujú požiadavky na dlhodobú pamäť, praktické myslenie, prispôsobivosť, sebakontrolu, sebaovládanie, samostatnosť a schopnosť prijať zodpovednosť. Pracovník musí mať i dobré pozorovacie schopnosti a cit pre detail.
Vhodné uplatnenie pre pracovníkov v tejto profesii majú hlavne múzeá, kde sú zaradení ako preparátori zvierat, hmyzu, rastlín a pod.
Lenka Tvarošková

Lenka Tvarošková (* 14. február 1982, Bratislava, Slovensko) je súčasná slovenská profesionálna tenistka. Vyhrala 1 turnaj ITF kategórie v dvojhre a 12 turnajov vo štvorhre.
Spišský štít

Spišský štít (, , ) je pekný, zubatý vrchol v rázsoche Lomnického štítu. V konkurencii vyšších susedov príliš nevyniká, hoci je zdobený krásnymi vežami.
Topografia.
Má dva vrcholy, hlavný severozápadný a nižší juhovýchodný. Za ním sa ešte nachádza "Spišská ihla". Od Baraních rohov ho oddeľuje "Baranie sedlo", od "Ovčiarskej veže" zas "Ovčiarska lávka". Z hlavného vrcholu vybieha na juhozápad hrebeň na ktorom je "Vyšná Mačacia štrbina, Zadná Mačacia veža, Mačacia štrbina" a "Mačacia veža", pod ňou je "Mačací hrb".
Názov.
Štít nazvali podľa Spišskej župy, ku ktorej patrila časť Vysokých Tatier. Znalci tatranských reálií nevedia vysvetliť prečo dostal tento názov. V nemeckom názvosloví vytvoril František Dénes roku 1898 pre Spišský štít názvy Déryspitze, Dérycsúcs, na počesť tabulárneho sudcu Jozefa Déryho, čestného predsedu Uhorského karpatského spolku a čestného člena Poľského tovarišstva tatranského, ktorý naň ako prvý vystúpil 21. júla 1896.
WTA Tour 2009

Sony Ericsson WTA Tour je elitný okruh tenisových turnajov pre profesionálne tenistky, organizovaný WTA. WTA Tour zahŕňa grandslamové turnaje (organizované Medzinárodnou tenisovou federáciou (ITF)), WTA Premier Tournaments, WTA International Tournaments, Fed Cup (organizovaný ITF), Commonwealth Bank Tournament of Champions a Sony Ericsson WTA Tour Championships.
Ferdinand II. (Kráľovstvo oboch Sicílií)

Ferdinand II. (* 12. január 1810, Palermo, Taliansko – † 22. máj 1859, Caserta) bol kráľ oboch Sicílií od roku 1830.
Ferdinand bol najstarším synom Františka I. a jeho druhej manželky infantky Márie Izabely Španielskej.
Manželstvá a deti.
∞ 1/ 21. november 1832 sardínska princezná Mária Kristína Savojská (* 1812† 1836), dcéra Viktora Emanuela I., kráľa Sardínie-Piemontu a Márie Terézie Habsburskej d´ Este. Mali jedno dieťa
∞ 2/ 27. január 1837 rakúska arcivojvodkyňa Mária Terézia Habsbursko-lotrinská (* 1816† 1867), dcéra arcivojvodu Karola Ľudovíta Rakúsko-tešínskeho a princeznej Henriety Nasavsko-weilburskej. Mali dvanásť detí:
František II. (Kráľovstvo oboch Sicílií)

František II. (* 16. január 1836, Neapol, Taliansko – † 27. december 1894, Arco) bol v rokoch 1859 až 1861 posledný kráľ oboch Sicílií.
František bol jediné dieťa kráľa Ferdinanda II. a jeho prvej manželky Márie Kristíny Savojskej.
3. februára 1859 sa oženil s vojvodkyňou Máriou Bavorskou (18411925), dcérou vojvodu Maxa Jozefa Bavorského a Ludoviky Bavorskej. Mária bola mladšia sestra rakúskej cisárovnej Alžbety a staršia sestra Matildy, manželky jeho polovičného brata Ľudovíta, vojvodu z Trani.
V roku 1861 bol pod vplyvom talianskeho hnutia za zjednotenie, Risorgimento, zosadený a odišiel do exilu.
František II.

František II. môže byť:
František I.

František I. môže byť:
Rímsa

Rímsa je druh previsnutej horizontálnej konštrukcie, ktorá tvorí architektonický (dekoratívny) a ochranný článok (bráni zatekaniu vody). Môže byť na priečelí budovy alebo na okraji mosta. Je to vrchný prvok kladia (entablatúry). Každý prvok vyčnievajúci na vrchole budovy môže byť označený ako rímsa (aj vrchná časť portika).
Značný rozvoj zaznamenal tento architektonický prvok v antickej architektúre. Do Európy sa potom postupne dostal počas gotiky a udržal sa až do súčasnosti. Výnimku môžu tvoriť niektoré funkcionalistické a dekonštruktivistické domy. Najväčší rozmach používania ríms bol v európskej architektúre v období klasicismu.
Črievičník papučkový

Črievičník papučkový ("Cypripedium calceolus") je rastlina z čeľade vstavačovité ("Orchidaceae"). Na Slovensku patrí medzi ohrozené a chránené druhy.
Ekológia.
Typickým biotopom sú lúky, slatiny a rašeliniská.
Šafran spišský

Šafran spišský ("Crocus discolor" G. Reuss ) je nízka rastlina s fialovými kvetmi rastlina z čeľade kosatcovité ("Iridaceae"). Niekedy sa zaraďuje ako poddruh druhu šafran jarný (Crocus vernus) alebo druhu šafran karpatský (Crocus heuffelianus).
Pomenovanie.
Ako synonymá sa v literatúre udávajú:
Biológia.
Kvitne obyčajne od marca do mája. Na Slovensku patrí k najskôr kvitnúcim druhom, kvety sa objavujú hneď po roztopení snehu, ale často sa pretlačia aj cez tenkú snehovú vrstvu.
Ekológia.
Rastie v rôznych biotopoch ako sú lúky, pasienky a to v oblasti subalpínskych holí.
Spinning

Spinning je energeticky účinné skupinové cvičenie na stacionárnom bicykli (spinbike, spinner) spájajúce hudbu, motiváciu a ľudskú predstavivosť.
Spinning program vytvoril v 80. rokoch 20. storočia diaľkový cyklista Jonathan Goldberg, známy ako „Johnny G.“. Ten pri svojej príprave na preteky "Race Across America" hľadal možnosť, ako čiastočne presunúť svoj tréningový program do miestnosti. V tom čase pravdepodobne netušil, že tým odštartuje vznik prvého indoorcyclingového programu spinning.
Sedliak (poddanstvo)

Sedliak bol v časoch poddanstva príslušník najmajetnejšej vrstvy z poddaných na zemepanskej pôde, t. j. taký poddaný na zemepanskej pôde, ktorý mal v držbe buď celú poddanskú usadlosť alebo jej relatívne veľkú časť (neskôr upresnené na najmenej 1/8 usadlosti). Manželka sedliaka sa nazývala sedliačka. 
Sedliak nepatril medzi zemanov. Ostatní, chudobnejší, poddaní na zemepanskej pôde sa označovali ako želiari (resp. želiari a podludníci). Primerane k veľkosti majetku sedliaka boli stanovené jeho povinnosti voči zemepánovi.
Povinnosti a bremená sedliakov na Slovensku možno časovo rozdeliť na tri etapy:
Zdroje.
Ivan Engler

Ivan Engler (* 13. jún 1931, Trenčín) je rakúsko-slovenský chirurg-traumatológ, vedec a spisovateľ, zakladateľ terapie ionizovaným kyslíkom.
Publikoval 10 monografií a 70 publikácií, pracoval na viacerých medzinárodných projektoch, výskumoch a pôsobil na vysokých školách. Pracoval ako vedúci chirurg na Slovensku aj v zahraničí. Bol hlavným vedúcim chirurgom v poľnej nemocnici OSN na Cypre. Bol ocenený Medailou mieru OSN. Kolektív Mierových síl OSN, v ktorom pôsobil, získal v roku 1988 kolektívnu Nobelovu cenu za mier.
V roku 1980 podložil terapiu ionizovaným kyslíkom ("Ionized Oxygen Therapy (IO2Th/Engler)". Navrhol ionizátor kyslíka "Oxygen Ion 3000/by Dr.Engler" a "VNS Diagnosis/by Dr.Engler" oba s EU certifikátom ako medicínske prístroje.
V najnovšej publikácii (Journal of Experimental Therapeutics and Oncology, 2009), bola hypotéza nositeľa Nobelovej ceny "O. Warburga" a "P. Seegera" o jednom z mechanizmov vzniku rakoviny potvrdená experimentom na humánnych fibroblastoch s piko dávkou O2+ v medicínskom O2 (pozri literatúru).
Žije v Salzburgu a má dve deti.
Ocenenia.
14. júla 2011 usporiadala NAWI Univerzita Paris Lodrona v Salzburgu 80-ročnému jubilantovi oslavu s laudatio. 
16. septembra 2011 bol Ivan Engler za doterajší výskum v spojitosti s liečbou chronických onemocnení poctený čestným členstvom a zlatým odznakom Centrálneho zväzu lekárov prírodných metód (ZAEN) Freudenstadt, Nemecko.
V roku 2011 obdržal čestné členstvo Nemeckej spoločnosti pre onkológiu.
V jeho rodisku Trenčíne mu bola v roku 2011 odhalená pamätná tabuľa.
V roku 2013 stal sa čestným občanom mesta Hnúšťa. Je čestným členom The European Network of Places of Peace.
Za jeho životnú prácu obdržal 12. novembra 2014 Čestný pohár Salzburska ("Ehrenbecher des Landes Salzburg"). 
26. septembra 2015, získal ocenenie Beňovského glóbus v meste Vrbové.
12. júna 2016 bola odhalená pamätná tabuľa k príležitosti 35. výročia celosvetovej prvej plazmovej ionizácie medcínského kyslíka v roku 1981 v Salzburgu.
Dielo.
Pod menom Ivo Engler vyšlo 7 nasledujúcich románov:
Hugh David Politzer

Hugh David Politzer (* 31. august 1949, New York, New York, USA) je americký teoretický fyzik. 
V roku 2004 získal Nobelovu cenu, spolu s Davidom Grossom z Kalifornskej univerzity a Frankom Wilzcekom, „za objav asymptotickej voľnosti v teórii silnej interakcie“.
Životopis.
Narodil sa v New Yorku. Jeho rodičia Alan a Valerie Politzer boli doktori a pochádzali z Československa. Po druhej svetovej vojne emigrovali do USA. Navštevoval strednú školu Bronx High School of Science a ukončil ju v roku 1966. Svoj bakalársky titul obdržal na Michiganskej univerzite v roku 1969 a doktorát z Harvardovej univerzity pod vedením Sidneyho Colemana v roku 1974.
Vo svojom prvom uverejnenom článku z roku 1973 opísal fenomén asymptotickej voľnosti: čím bližšie sú k sebe kvarky, tým slabšie medzi nimi budú pôsobiť silné jadrové sily
Keď sa kvarky nachádzajú v extrémnej blízkosti, jadrová sila medzi nimi je tak slabá, že sa správajú skoro ako voľné častice. Tento záver, nezávisle objavený v približne rovnakom čase Grossom a Wilczekom na Princetonskej univerzite, bol mimoriadne dôležitý pre rozvoj kvantovej chromodynamiky. S Thomasom Appelquistom hral Politzer taktiež ústrednú rolu pri predpovedi „charmonia“, subatomárnej častice tvorenej charmovým kvarkom a charmovým antikvarkom.
Bol členom tzv. Harvardskej spoločnosti pre vybraných študentov od roku 1974 do roku 1977, keď prešiel na Kalifornský technologický inštitút, kde v súčasnosti pôsobí ako profesor teoretickej fyziky. V roku 1989 účinkoval v menšej role vo filme "Fat Man and Little Boy" ako fyzik Robert Serber z Projektu Manhattan.
Kikujovia

Kikujovia (alebo Gĩkũyũ, Agĩkũyũ, Kikuyu) sú najpočetnejším etnikom v Keni - asi 5 347 000 ľudí, čo je 22% populácie Kene . Sú ekonomicky najaktívnejšou skupinou v Keni. Hovoria kikujsky, svahilsky a anglicky.
Lotrinsko (historické územie)

Lotrinsko (fr. "Lorraine", nem. "Lothringen"; nazvané podľa Lotara II.) je historické územie spočiatku v dnešnom severovýchodnom Francúzsku a častiach dnešného Beneluxu a Nemecka, zhruba od 14. storočia už len v dnešnom severovýchodnom Francúzsku. Najprv kráľovstvo, od konca 9. storočia vojvodstvo.
V rokoch 855 – 880 to bolo samostatné kráľovstvo, v roku 870 rozdelené medzi Východofranskú a Západofranskú ríšu, od roku 880 súčasť Východofranskej ríše/Nemeckého kráľovstva/rímskonemeckej ríše ako vojvodstvo (v rokoch 912 - 925 dočasne pod nadvládou Západofranskej ríše).
V roku 959 bolo rozdelené na:
Dolné Lotrinsko sa v 11. - 14. storočí rozpadlo na viacero samostatných vojvodstiev (Limbursko, Brabantsko a Jülich a pod.)
V Hornom Lotrinsku (teda Lotrinsku) si udržala vládu vojvodská dynastia. Vojvodstvo postupne stratilo územia Bar (znovu získané 1480), Saarbrücken, Luxembursko a cirkevné majetky. Od roku 1453 tu vládla mladšia línia Anjouvcov, ale územie stále patrilo do rímskonemeckej ríše. V roku 1737 bol František I. Lotrinský nútený vzdať sa vlády v Lotrinsku; potom v Lotrinsku chvíľu podľa dohody do svojej smrti vládol poľský kráľ Stanislav I. Leszczyński (1737 - 1766), ale v roku 1766 bolo pripojené k Francúzsku ako provincia (pozri pod Lotrinsko (región)).
Po prusko-francúzskej vojne (1870 - 1871) Francúzsko odstúpilo Nemecku časť Lotrinska (vtedy časti departementov Moselle a Meurthe, dnes departement Moselle), ktorá potom do roku 1919 patrila k Nemecku, v roku 1919 však znova pripadla k Francúzsku. Počas druhej svetovej vojny (1940 - 1944/1945) bolo toto územie opäť obsadené Nemeckom, odvtedy patrí Francúzsku.
Revolverheld

Revolverheld je nemecká rocková skupina, ktorá bola založená v Hamburgu pod menom "Manga" v zime v roku 2002. Na jeseň roku 2004 sa skupina premenovala na "Tsunamikiller". Po nešťastí v decembri roku 2004 sa skupina premenovala na Revolverheld.
História.
Skupina Revolverheld začínala svoju kariéru na spoločných koncertoch so skupinou "Donots", "Silbermond" a so spevákom Udom Lindenbergom. Revolverheld bol predkapelou skupiny "Die Happy". S ich skladbou Rock n´Roll si ich začali všímať prvé rádia. V roku 2004 boli prijatý do projektu popovej akadémie Baden-Württemberg. V tom istom roku začali spolupracovať s manažérom Saschom Stadlerom. Vo februári roku 2005 podpísali nahrávaciu zmluvu so Sony BMG.
Ich prvý singel "Generation Rock" dosiahol 58. priečku nemeckej hitparády. Debutový album vyšiel v septembri 2005, druhý singel z albumu bola rocková balada "Die Welt steht still", ktorá sa v prvom týždni dostala na 16. priečku nemeckej hitparády. Na začiatku roku 2006 vyšiel ich tretí singel "Freunde bleiben", s ktorým zastupovali spolkovú krajinu Brémy v súťaži "Bundesvision Song Contest 2006" (hudobná súťaž medzi jednotlivými nemeckými spolkovými krajinami) kde obsadili druhé miesto. Ich tretí singel "Mit dir chill’n" vyhral pri internetovom hlasovaní hudobnú cenu "Eins Live Krone" ako najlepší nový singel roku 2006, s 41,1 percentami z celkového počtu hlasov.
Členovia.
Súčasní členovia:
Bývalí členovia:
Chryzantéma

Chryzantéma je trváca, jesenná rastlina pôvodom z Číny. Chryzantémy sa delia na záhradné a skleníkové. Kvitnú od septembra do októbra a niekedy aj do decembra (záleží kedy budú prvé mrazy). Majú rozkonárené stonky a pekne vykrajované listy. Majú jemný odtieň bledoružovej a bledofialovej farby. Majú veľkosť 90 až 120 cm. Majú veľmi typickú vôňu. Je veľmi jemná a horkastá. Rozmnožujú sa vrcholovými odrezkami. U nás ľudia používajú chryzantémy ako okrasu záhradných záhonov alebo hrobov.
V Číne bola záhradná chryzantéma kultivovaná už v 15. storočí pred Kristom, odkiaľ sa rozšírila do Japonska. V Japonsku je záhradná chryzantéma znakom japonského cisárskeho dvora, národným kvetom a aj najvyššie japonské vyznamenanie má meno tohto kvetu. Do Európy sa niekoľko odrôd chryzantém (nie pôvodný druh) dostalo v 17. a 18. storočí.
Etymológia.
Z gréčtiny: ("chrysos" – zlatý) + ("anthemon" – kvet), možno prevzaté prostredníctvom nemčiny z latinčiny.
Pentameter

Pentameter je päťstopový časomerný daktylský alebo spondejský verš, ktorý je charakteristický intonačnou prestávkou v strede verša. Intonačná prestávka delí verš na dva polverše, ktoré sa skladajú z dvoch úplných a jednej neúplnej stopy, ktorej chýba ľahká doba. Rytmický prízvuk sa nachádza na začiatku a konci každého polverša. Vyskytuje sa iba v stichickej poézii, ktorá nie je členená na strofy. 
Svôj pôvod má v starogréckej literatúre, kde sa používal v kombinácii s hexametrom a spolu tvorili elegické distichon (žalospevné dvojveršie).
Vlastivedné múzeum v Hlohovci

Vlastivedné múzeum v Hlohovci je múzeum, ktoré bolo založené v roku 1959. Patrí k typickým regionálnym múzeám vlastivedného charakteru. V svojich priestoroch spravuje zbierky spoločenských a prírodných vied, predovšetkým v odboroch história, archeológia, národopis, zoológia a botanika. Najpočetnejšie sú zbierky z odboru entomológia.
Múzeum dnes sídli v objekte františkánskeho kláštora, ktorý dal v roku 1492 postaviť Vavrinec Ujlaki a dnes je národnou kultúrnou pamiatkou. Ide o dvojpodlažnú budovu s rajským dvorom. Niektoré expozície sú aj v Robotníckom dome, vo výstavnej sieni na Rázusovej ulici č. 6, kde sú inštalované výstavy muzeálneho, ale prevažne galerijného charakteru.
Vlastivedné múzeum v Hlohovci dokumentuje spoločenský a prírodný vývoj v regióne Považia medzi severnou časťou Malých Karpát a južnou časťou Považského Inovca. Jeho špecializáciou je entomológia. Má zo všetkých západoslovenských múzeí najväčšiu zbierku hmyzu najmä chrobákov a motýľov. Prírodné vedy zastupujú aj zbierky z botaniky, mineralógie, geológie a zoológie. Spoločenské vedy sú zastúpené zbierkami z archeológie, histórie, národopisu a numizmatiky. 
V múzeu je inštalovaných viacero stálych expozícií.
Múzeum poskytuje aj lektorské služby, odborné výklady k výstavám, premietanie videofilmov a predaj pohľadníc, drobnej grafiky, katalógov a bulletinov.
Malý Pyšný štít

Malý Pyšný štít je prvý výrazný vrchol v členitom hrebeni od "Baranieho sedla," v rázsoche Lomnického štítu. Spolu s Pyšným štítom tvorí peknú a charakteristickú dvojicu.
Topografia.
Na severozápade ho od Strapatej veže delí "Malá Lastovičia štrbina", na JV od Pyšného štítu zasa "Lastovičia štrbina". Uprostred "Lastovičej štrbiny" stojí 15 metrová vežička menom Loktibrada. JZ stenou spadá do "Mačacieho kotla" - časti Kotliny Piatich spišských plies, SV stenou do "Veľkej Zmrzlej doliny".
Polievka

Polievka je najčastejšie teplé, tekuté až mierne husté jedlo. Pripravuje sa z vody, zeleniny, mäsa, mäsového vývaru, tuku, kuchynskej soli a daľších prísad. Väčšinou sa podáva ako predkrm pred hlavným chodom. Polievky sa všeobecne delia na číre a zahustené.
Základný produkt pre väčšinu druhov polievok je voda. Vo vode sa varia rôzne prísady, ktoré dodávajú polievke výslednú chuť, farbu a vôňu. Polievka obvykle obsahuje mäso, hydinu, zverinu alebo ryby. K mäsu sa pridáva zelenina, ovocie, ryža, rôzne zásmažky alebo cestoviny.
Číre polievky.
Číra polievka je vývar z mäsa. Najčastejšie sa používa hovädzie alebo hydinové mäso. Najznámejším zástupcom v tejto skupine je hovädzia polievka alebo bujón, slepačia alebo kuracia polievka a polievky s ďalšími prísadami rezancová polievka, polievka s pečeňovými knedličkami, polievka s údeným mäsom, cibuľová polievka a iné.
Zahustené polievky.
Zahustené polievky sú také polievky, ktoré sa pri príprave pomocou rôznych prísad zahusťujú. Sú to rôzne krémové polievky alebo polievky zahustené zásmažkou a tiež polievky zahustené inými prísadami, ktoré sa varia spoločne s mäsom. Príkladom môže byť ryža, zemiaky, hrach, šošovica, fazuľa alebo iné strukoviny, kapusta, ale tiež mlieko, smotana alebo surové vajce alebo len vaječný žĺtok.
Macedónia

Macedónia (staršie – pred vznikom dnešného štátu Macedónsko – alebo vo vzťahu k balkánskym vojnám aj Macedónsko; zastarano Makedónia; veľmi zastarano – ale pre rímsku provinciu aj dnes po latinsky – "Macedonia"; veľmi zastarano "Makedonia") je historické (pôvodne staroveké) územie na Balkánskom polostrove do zač. 20. stor. (keď bolo balkánskymi vojnami rozdelené na Vardarskú Macedóniu, Egejskú Macedóniu a Pirinskú Macedóniu) a príslušné štátne či administratívne útvary, pozri:
Makedónia (staršie – pred vznikom dnešného štátu Macedónsko – aj Macedónsko; zriedkavo Macedónia) je územie v dnešnom Grécku, zodpovedá tzv. Egejskej Macedónii, pozri Makedónia (moderné Grécko)
Macedónsko je skrátený názov dnešného štátu na Balkánskom polostrove, jemu predchádzajúcej republiky v rámci Juhoslávie a krátkodobého štátu počas druhej svetovej vojny, zodpovedá tzv. Vardarskej Macedónii, pozri:
Futbal na Letných olympijských hrách 1912

Futbal na Letných olympijských hrách 1912 bol olympijský turnaj vo futbale 1912 v Štokholme.
Macedónci

Macedónci (alebo zastarano "Makedónci") môžu byť:
Makedónci alebo staršie aj Macedónci sú obyvatelia dnešného gréckeho regiónu Makedónia, pozri pod Makedónia (moderné Grécko)
Ján Vagač

Ján Vagač (* 1759, Stará Turá† 1835) bol zakladateľom prvej bryndziarne na Slovensku, v meste Detva.
Ako majiteľ mäsiarne chodieval do Detvy nakupovať dobytok. Občas prespával na salašoch v jej okolí. Keďže tam chodil častejšie, bačovia ho poznali a vždy mu ponúkli syr, ktorý vyrábali z ovčieho mlieka. Viackrát si domov doniesol hrudku syra. Pre jeho dobrú chuť sa ho rozhodol obchodne využiť. Zo svojich ciest vedel, že Valaši (rumunskí) spracovávajú syr na bryndzu. Poznal jej chuť, ale nevedel ako ju vyrábajú. Niečo sa mu predsa len podarilo odpozorovať a preto začal po návrate z ciest doma v Starej Turej robiť pokusy s bochníkmi syra, ktoré si doniesol z Detvy. Bochníky nechal vysušiť, potom ich drobil, prevalcoval váľkom, solil, miesil a robil pokusy pokiaľ nedocielil chuť, ktorú si pamätal z Valašska. Obchodníci zo Starej Turej chodili po slovenských župách a nakupovali dobytok a maslo. Maslo doma stopili a plnili do súdkov a tieto ďalej vozili do veľkých miest v rakúskej ríši - do Viedne, Bratislavy, Budapešti a inde. Ako drobnú pozornosť aj trochu Vagačovej bryndze.
Vzorky mali úspech, preto sa Vagač rozhodol, že ju začne vyrábať vo väčšom množstve. Tak v roku 1787 založil výrobňu bryndze v Detve. Ručné lámanie a vaľkanie nahradil mletím na ručných mlynčekoch. Spočiatku ju vyrábal len v lete, keď sa dojili ovce. Na zimu sa sťahoval do Starej Turej. Neskôr si sebou bral zásoby bryndze, ktorú nasolenú ukladal do chladných pivníc. Cez zimu ju v drevených geletkách posielal do obchodov. Tam ju vyklopili a predávali krájanú. Hovorilo sa jej "šnajdka".
Po jeho smrti v roku 1835 sa výrobňa odovzdávala v rámci rodiny z generácie na generáciu až do roku 1948, kedy bola znárodnená.
Ľudovít II. (Bavorsko)

Ľudovít II. Wittelsbach () (* 25. august 1845, Mníchov, Bavorské kráľovstvo – † 13. jún 1886, Wurmské jazero) bol bavorský kráľ od 10. marca 1864 do 9. júna 1886, ktorý vstúpil do histórie najmä ako mecenáš umenia.
Ľudovít II. sa narodil ako najstarší syn korunného princa Maximiliána II. (neskorší kráľ Maximilián) a Marie Frederiky Františky Hedvigy Pruskej.
Život.
Detstvo trávil so svojim o tri roky mladším bratom Otom na zámku Hohenschwangau. Po abdikácii ich starého otca, kráľa Ľudovíta I., nastúpil na trón v roku 1848 ich otec.
V roku 1861 sa Ľudovít zoznámil s hudbou Richarda Wagnera, ktorá ho veľmi ovplyvnila a podnietila jeho záujem o operu ale aj o mýtických hrdinov, mýty a rozprávky. Wagnera neskôr podporoval svojím vplyvom i finančne.
Vláda.
Po otcovej smrti 10. marca 1864 bol Ľudovít II. v ten istý deň vo veku osemnásť rokov korunovaný za bavorského kráľa.
V roku 1866 vstúpilo Bavorsko na strane Rakúska do vojny proti Prusku. Kráľ sa neorientoval vo vojenských záležitostiach a preto vedenie vojny úplne prenechal ministrom. Po porážke Rakúska musel podpísať mierovú zmluvu, bavorská armáda sa musela podriadiť pruskej a Bavorsko muselo Prusku zaplatiť 30 miliónov guldenov vojnových reparácií. Ľudovít II. situáciu znášal dosť ťažko a keď potom muselo Bavorsko bojovať na strane Pruska vo vojne proti Francúzsku, bol politikou natoľko sklamaný, že sa utiahol na svoje zámky a panovníckym záležitostiam sa takmer úplne prestal venovať. Ešte predtým podnikol svoju jedinú cestu po Bavorsku.
Mecenáš a staviteľ.
Väčšinu peňazí z jeho i štátnej pokladne pohltila výstavba zámkov Neuschwanstein, Herrenchiemsee a Linderhof. Rozpočet bol často prekročený až trojnásobne oproti pôvodným plánom.
Neuschwanstein

Neuschwanstein je nemecký zámok v oblasti obce Schwangau pri meste Füssen, ktorý dal postaviť bavorský kráľ Ľudovít II. Je to jeden z najznámejších a najnavštevovanejších turistických cieľov Nemecka a má prívlastok rozprávkový hrad. Architektúra a vnútorné vybavenie predstavuje romantický historizmus a eklekticizmus 19. storočia. Neďaleko sa nachádza aj zámok Hohenschwangau.
Mária Burgundská

Mária Burgundská (* 13. február 1457, Brusel, Belgicko – † 27. marec 1482, Hrad Wijnendale) bola burgundská, luxemburská a brabantská vojvodkyňa od roku 1477.
Mária bola jediné dieťa a dedička vojvodu Karola Smelého a Izabely Bourbónskej.
Deti.
19. augusta 1477 sa v Gente vydala za Maximiliána I. Habsburského (* 1459 – † 1519). Manželstvo bolo veľmi harmonické a svojho času považované za vzor manželského súžitia. Z tohto zväzku vzišli tri deti:
Karol (Burgundsko)

Karol Smelý (* 10. november 1433, Dijon, Burgundsko – † 5. január 1477, Nancy) bol burgundský, brabantský, luxemburský, geldernský vojvoda a nositeľ Rádu Zlatého rúna.
Pôvod.
Karol Smelý bol syn vojvodu Filipa III. Dobrého a Izabely Portugalskej.
Život.
Jeho snom bolo vytvoriť z Burgundska a ďalších svojich území samostatné kráľovstvo nezávislé od Francúzska. Na tento účel, podobne ako jeho otec, vytvoril koalíciu s Anglickom proti francúzskemu kráľovi Ľudovítovi XI.
V rámci rozširovania svojho panstva viedol vojnu proti Ľudovítovým spojencom Švajčiarom a Ľudovítovi verným šľachticom sídliacim blízko švajčiarskych hraníc. Dočasne získal mesto Nancy, ale potom utŕžil zo strany Švajčiarov a ich francúzskych spojencov dve ťažké porážky a stratil ho. Verný svojej prezývke narýchlo zozbieral novú armádu a znovu vytiahol proti Nancy.
Karol Smelý zomrel 5. januára 1477 na bojovom poli, keď sa snažil uhájiť obsadené lotrinské vojvodstvo, ktoré rozdeľovalo burgundské územia. Lotrinský vojvoda René sa však spojil s jeho nepriateľmi a pripravil tak Karolovi drvivú porážku, ktorá vojvodu stála život.
Jeho dcéra Mária sa po otcovej smrti stala burgundskou vojvodkyňou a podľa dohody sa vydala za cisárovho syna Maximiliána Habsburského. Práva na burgundské dedičstvo museli mladí manželia brániť najmä proti nárokom francúzskeho kráľa Ľudovíta XI. a jeho syna Karola VIII., ktorí ho považovali za odumreté léno. Uhájiť všetky rozsiahle Karolove dŕžavy pre potomkov sa nepodarilo. Po Máriinej predčasnej smrti pripadlo burgundské vojvodstvo Francúzsku a Habsburgovcom ostali najmä nizozemské provincie.
Rodina.
Karol bol ženatý tri razy: 
1/ 19. mája 1440 sa oženil v Blois s Katarínou Valois (* 1428†1446), dcérou francúzskeho kráľa Karola VII. a Márie z Anjou. 
2/ 30. októbra 1454 sa oženil v Lille s Izabelou Bourbonskou (* 1437† 1465), dcérou vojvodu Karola I. Bourbonského a Anežky Burgundskej. Mali jedno dieťa:
3/ 3. júla 1468 sa oženil v Damme s Margarétou z Yorku (* 1446† 1503), dcérou vojvodu z Yorku Richarda Plantageneta a Cecílie Nevillovej, sestrou anglického kráľa Eduarda IV.
Dijon

Dijon je mesto na východe Francúzska v departemente Côte-d’Or a regióne Burgundsko. Má 151 000 obyvateľov. Neďaleko mesta pramení rieka Seina.
Dijon je typickým zástupcom stredovekých mestečiek v ktorých zostala väčšina architektúry nezmenená po stáročia.
Známe je aj svojim produktom „dijonská horčica“.
Každý rok na začiatku septembra je vinobranie, ktorého sa zúčastňujú folklórne súbory z celej Európy. Každé tri roky organizuje Dijon medzinárodnú výstavu kvetín Florissimo. Blízko mesta sa nachádza pretekárska dráha Dijon-Prenois, ktorá je miestom mnohých motoristických udalostí. V minulosti sa tu jazdila i Grand Prix Francúzska automobilov Formula 1.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Peter Stašák

Peter Stašák (* 5. jún 1950, Spišské Bystré) je slovenský spevák, textár a moderátor.
Život.
Peter Stašák sa narodil v Spišskom Bystrom, kde vychodil aj základnú školu. Už od útleho detstva ho priťahoval spev a láska k hudbe, a tak bolo prirodzené, že po ukončení základnej školy sa prihlásil na Konzervatórium v Košiciach. Po úspešnom absolvovaní prijímacích skúšok začal študovať operný spev, no viac ho lákala populárna hudba. Po ukončení štúdia pôsobil ako učiteľ na ĽŠU vo Svite a po šiestich rokoch sa definitívne vydal na cestu populárnej hudby. V rokoch 1974 až 1981 spolupracoval s rôznymi kapelami, ktoré vystupovali v kaviarňach a baroch na Slovensku aj v zahraničí. Popri tom začal pravidelne nahrávať v Československom rozhlase a v Československej televízii.
V roku 1981 sa začal častejšie objavovať v televízii, čo podporilo jeho dráhu koncertného speváka. Slovkoncert ho začal posielať na zahraničné festivaly, kde zaznamenal viacero úspechov. Na festivale v Mongolsku – Ulanbátare sa stretol s producentmi z bývalej NDR, ktorí mu ponúkli koncertovanie po celej NDR. Jeho sprievodným orchestrom sa okrem iných stal aj orchester Gustáva Broma, ktorý tam účinkoval a doprevádzal spevákov aj z iných krajín. Peter tak so svojimi piesňami precestoval všetky kontinenty okrem Antarktídy.
Vydal 26 albumov, viaceré z nich boli ocenené zlatou a platinovou platňou. Naďalej účinkuje v rôznych programoch slovenských a českých televízií, napríklad vo veľmi úspešnom hudobno-zábavnom programe Slovenskej televízie Repete. Najväčší úspech v televízií, bolo účinkovanie v jeho vlastnom programe "Kaviareň Slávia". Tento hudobno-zábavný program Slovenskej televízie z rokov 19992010 priniesol vďaka Petrovi na obrazovky okrem celej československej špičky aj množstvo umelcov z ďalších deviatich krajín. Peter Stašák naďalej pravidelne koncertuje na Slovensku aj v zahraničí.
Zoznam piesní Petra Stašáka

Toto je zoznam piesní speváka Petra Stašáka.
Zoznam.
poz. - pieseň - (autor hudby piesne / autor textu piesne)
(h:/t:) - doteraz nezistený autor hudby alebo textu
Diskografia Petra Stašáka

Diskografia speváka Petra Stašáka
Bez veľkých obetí.
Bez veľkých obetí je štúdiový album Petra Stašáka.
"Hore"
Bože, nedaj láske zahynúť.
Bože, nedaj láske zahynúť je štúdiový album Petra Stašáka.
"Hore"
Buď mojím prílivom.
Buď mojím prílivom je štúdiový album Petra Stašáka.
"Hore"
Golden melody.
Golden melody je štúdiový album Petra Stašáka.
"Hore"
Prístavy túžob.
Prístavy túžob je štúdiový album Petra Stašáka, ktorý vydal MSP v roku 2001.
bonus
"Hore"
Žijem, žijem....
Žijem, žijem... je štúdiový album Petra Stašáka, ktorý vydal MSP v roku 2002 na CD.
Bonus:
"Hore"
Loď lásky.
Loď lásky je štúdiový album Petra Stašáka, ktorý vydal MSP v roku 2002 na CD.
BONUS:
"Hore"
Môj život je pieseň.
Môj život je pieseň je štúdiový album Petra Stašáka, ktorý vydal MSP v roku 2003 na CD.
Bonus:
"Hore"
Všetko najlepšie.
Všetko najlepšie (The best of) je výberový album Petra Stašáka, ktorý vydal MSP v roku 2003 na CD.
"Hore"
Láska svetom letí.
Láska svetom letí je štúdiový album Petra Stašáka, ktorý vydalo vydavateľstvo Masta v roku 2004 na CD.
bonus:
"Hore"
Aká je láska....
Aká je láska... je štúdiový album Petra Stašáka, ktorý vydalo vydavateľstvo Masta v roku 2005 na 2CD.
"Hore"
Šťastné a veselé Vianoce.
Šťastné a veselé Vianoce je štúdiový album Petra Stašáka, ktorý vydalo vydavateľstvo Masta v roku 2006 na CD.
"Hore"
...najkrajšie na svete.
...najkrajšie na svete je štúdiový album Petra Stašáka, ktorý vydalo vydavateľstvo Masta v roku 2008 na CD.
"Hore"
Peter Stašák a priatelia.
Peter Stašák a priatelia je štúdiový album Petra Stašáka, ktorý vydalo vydavateľstvo Masta v roku 2008 na CD.
Bonus
"Hore"
Zlatý výber 1.
Zlatý výber 1 je výberový album Petra Stašáka, ktorý vydalo vydavateľstvo Masta v roku 2010 na CD. Albume je prvým výberom najväčších hitov.
"Hore"
Zlatý výber 2.
Zlatý výber 2 je výberový album Petra Stašáka, ktorý vydalo vydavateľstvo Masta v roku 2011 na CD.
Želiar

Želiar alebo hofier alebo zriedkavo hofer môže byť:
Poddanstvo (roľníci)

Poddanstvo je (právny) vzťah podriadenosti roľníka (tzv. poddaného) a pozemkového vlastníka (pána, zemepána, feudála), pri ktorom je roľník osobne závislý od pozemkového vlastníka, a ktorý je typický pre stredoveké spoločenské pomery (resp. v marxistickom chápaní pre feudalizmus). Zostrená forma poddanstva sa nazýva nevoľníctvo (pričom tzv. prvé nevoľníctvo terminologicky často nezaraďujeme pod poddanstvo).
Základom poddanstva je fakt, že pôdu (pozemky, latinsky "feudum") vlastní pán, poddaný tohto pána na tejto pôde má k pôde len užívacie právo, za ktoré pánovi odvádza tzv. feudálnu rentu.
V Európskom stredoveku a novoveku malo poddanstvo v jednotlivých krajinách rozdielne formy. Na území dnešného Slovenska vzniklo v 10.13. storočí z tzv. prvého nevoľníctva, v novoveku prerástlo do tzv. druhého nevoľníctva (v Uhorsku zrušeného 1785). Feudálne vzťahy medzi poddanými a šľachtou boli zrušené až v roku 1848 tzv. marcovými zákonmi.
Jasličkár

 
 Jasličkár alebo betlehemec je v slovenskom zvykosloví mladý muž alebo dieťa, ktorí v čase Vianoc , chodievali s jasličkami najmä na slovenskom vidieku od domu do domu a svojim vystúpením pripomínali staré zvyky a obyčaje vzťahujúce sa na vianočné obdobie ("koledovani"). Po jasličkovaní sa chodilo najmä na Štedrý deň, na Štefana a na sviatok Troch kráľov. Na Slovensku je tiež zvykom, že okrem jasličkárov chodia do ľudských príbytkov spievať vianočné piesne – koledy aj koledníci. 
Historický opis.
Zemplín.
Jasličkárov, čiže vianočných vinšovníkov podľa zápisov v kronikách našich obcí vždy radi privítali v každom dome. Obyčajne boli vždy traja jasličkári a tí so sebou nosili jasličky, čiže maketu vianočného betlehemu. Jeden z vinšovníkov nosieval palicu, ktorou búchal na dvere domu kde prišli vinšovať. Nosili tiež tašku, do ktorej dávali výslužky. Tie tvorila najmä domáca pálenka, orechy, jablká, slanina alebo kto čo mal. Na Zemplíne napríklad jasličkári chodievali koledovať na 1. a 2. sviatok vianočný, pričom neobišli žiadny dom v dedine. Vinše a spevy boli náboženské. 
Kysuce.
Na Kysuciach betlehemci predstavovali anjela, baču, Kuba, Stacha a Fedora. Dotvárali atmosféru vianočných sviatkov. Predstavovali hry zo života pastierov ľudovými piesňami, vinšmi a žartmi. Anjel bol v bielom rúchu, na hlave mal zelený veniec a niesol betlehem. Bača, Stacho a Fedor oblečení ako boli pastieri v košeliach s vysokými čapicami s krížom a v rukách mali kyjaky. Kubo nazývaný aj ako starý pes bol oblečený tiež ako pastier, ale v kožuchu obrátenom na ruby. Na Slovensku sa betlehemstvo začalo tradovať v 18. storočí a to najmä tam kde boli typické drevené vyrezávané betlehemy.
Šariš.
Jasličkári všade kam prišli, priniesli radosť a veselosť. Je len samozrejme, že ich ľudia mali radi, a preto ich vždy niečím obdarovali. Ale aj jasličkári vedeli byť vďační. Ako také poďakovanie vyzeralo v šarišskej obci Sedlice?
Dzekujeme vam za vašo dari, co sce nam ich zo ščirosci daľi, s Panom Bohom še poručame, a v zdravi zostaňce.
Hysterosalpingografia

Hysterosalpingografia je rádiologická vyšetrovacia metóda dutiny maternice a vajíčkovodov. 
Základom je zavedenie kontrastnej látky do dutiny maternice cez krčok maternice. Vyšetrenie väčšinou vykonáva gynekológ, pretože vyžaduje nasondovanie kanála krčku maternice cez pošvu. Pod skiaskopickou kontrolou sa pozoruje tvar dutiny maternice vyplnenej kontrastnou látkou a jej ďalší postup do vajíčkovodov.
Hlavnou indikáciou je zistenie priechodnosti vajíčkovodov u žien, ktoré majú problémy s plodnosťou. V minulosti sa využívala na diagnostiku vrodených chýb maternice, no v tejto indikácii ju už prakticky úplne nahradilo vyšetrenie magnetickou rezonanciou. Vzhľadom na pomerne vysokú radiačnú záťaž sa hľadajú cesty, ako vyšetriť priechodnosť vajíčkovodov i inými cestami, napríklad špeciálnou kontrastnou látkou viditeľnou pri sonografickom vyšetrení.
Blahoželanie

Blahoželanie (iné názvy: blahoprianie, gratulácia, gratulovanie) je vyjadrovanie želania dobra (aby sa niekomu stalo niečo dobré), často sprevádzané prejavovaním uznania, ocenenia. Ako vinš (staršie žičenie všetkého dobrého) sa spravidla označuje len blahoželanie v konvenčnej forme a spravidla vo veršoch. 
Praktické použitie.
Najčastejšie sa vinše spájajú s významnými spoločenskými alebo osobnými sviatkami. Napríklad známe sú najmä vinše vianočné, novoročné a či veľkonočné. Pri osobných stretnutiach vinšujeme najmä ak ideme niekomu gratulovať na meniny alebo narodeniny .
Príklady šarišských vinšov.
Pochvaľeni budz Ježiš Kristus. A ja vam vinčujem na totu svatu Viľiju, žebi vam Pam Boh pomoh tote švjatki prežic, druhe dožic, s menšima hriechami, s vekšu radoscu, s menšu staroscu, od Boha lasku, od sušedoch prjaznosc, na poľu dobru urodu, vo dvore dobri prichod, v chiži ščesce, zdravje a hojne boske požehnaňe, ešči ja vam vinčujem šicko, co sebe sami od mileho Pana Boha požadace. Visliš Paňe Bože !
Pochvaľeni budz Ježiš Kristus. Priňešľi sme vam dar maľučki, aľe vdzečni, žebi sce ho od nas prijaľi jak najvekši. Vdzečňe prijimame a vas furt v poščlivosci mame.
Vinčujem vam, žebi v tim koršove paľenka ňigda ňevischla.
Daj vam Bože zdravja na tu pejdzešatku, žebi sce tak dožiľi i ošemdzešatku.
Pochvaľeni budz Ježiš Kristus. A ja vam vinčujem tak i tak a tote, co za mnu idu, ňeznaju aňi tak. 
Vinčujem vam, žebi sce še tich starich dobrich zvikoch furt trimaľi.
Dzekujeme vam za vašo dari, co sce nam ich zo ščirosci daľi, s Panom Bohom še poručame, a v zdravi zostaňce. 
A ja ci vinčujem, žebi ši še vidala vtedi jak budu drevene psi brechac.
Santa’s Village

Santa’s Village môže byť:
Zábavný park v USA:
Zábavný park v Kanade:
Mayerov-Rokitanského-Küsterov syndróm

Mayerov-Rokitanského-Küsterov syndróm alebo MRK syndróm, alebo Küsterov syndróm je pravdepodobne autozomálne dominantne dedičná anomália vývoja maternice a pošvy (zaradená do triedy I vrodených chýb Müllerových vývodov). Názov syndrómu je odvodený z mien lekárov, ktorí ho prví popísali (C. A. J. Mayer, Karel von Rokytansky a Hermann Küster).
V klinickom obraze dominuje primárna sterilita, sekundárne pohlavné znaky sú normálne. Vonkajší genitál je hypoplastický, vagína takmer chýba, rovnako i maternica, vajíčkovody sú hypoplastické, vaječníky sú uložené vysoko, normálne. Často sa vyskytujú pridružené anomálie obličiek a močových ciest, niekedy aneuryzma aorty a kostné anomálie.